آمریکادا ائدیلن بیر آراشدیرما، ان چوخ اوپتیمیست (اولوملو دۆشونن) اولان اینسانلارین ۹۰ یاشیندان سونرا یاشاما احتیمالینین، ان آز اوپتیمیست اولان اینسانلارا گؤره یوزده ۱۰ داها چوخ اولدوغونو اورتایا قویدو.
آمریکا یاشلیلیق بیلیمی توپلولوغو درگیسینده یاییملانان و هاروارد و بوستون اونیوئرسیته‌لریندن بیر قروپ بیلیم اینسانی طرفین‌دن ائدیلن آراشدیرما چرچیوه‌سین‌ده ۱۵۹ مین ۲۵۵ قادین ایزلندی.
اینجه‌له‌مه‌لر نتیجه‌سینده اوپتیمیزمین اینسان عمرونده‌کی یوزده ۵،۴لوک یعنی اورتالاما ۴،۴ ایللیک آرتیشلا ایلیشکیلی اولابیله‌جگی سونوجونا گلن بیلیم اینسانلاری، بو نتیجه‌لرین دپرسیون، کرونیک اۆرک خسته‌لیکلری، سوسیال و اقتصادی شرطلر نظره آلیندیغیندا دا کئچرلی اولدوغونو قید ائتدی.
ایدمانین ساغلیق اوچون اؤنملی اولدوغونون گئنیش شکیلده قبول ائدیلدیگینی و منتظم اولاراق ائدیلن ایدمانین اینسان عمرونو ۰،۴-۴،۲ ایل اوزاتدیغینی خاطیرلادان بیلیم اینسانلاری مقاله‌ده:
"گؤردوکلریمیز اوپتیمیزمین تأثیرینین ایدمانینکی ایله مقایسه ائدیله‌بیلیر درجه‌ده یۆکسک اولابیله‌جگینی دۆشوندورور" ایفاده‌لرینی ایشلتدی.
